[{"text_idx": "#000000", "text": "ofte uzataj programoj en Esperanto"}, {"text_idx": "#000002", "text": "Facebook estas bona loko por praktiki esperanton. Per Facebook, oni povas komunikig\u0302i esperante kun alilandanoj el la tuta mondo, kio alportas al ni diversajn informojn kaj opiniojn. Tio pli plibonigas nian spiriton kaj manieron de pensado."}, {"text_idx": "#000003", "text": "Sed en Facebook mankas informoj el c\u0302inoj, kiuj okupas preskau\u0306 20% de la tuta log\u0302antaro en la mondo. Do en Facebook mankas ankau\u0306 c\u0302inaj esperantistoj kaj informoj en Esperanto el C\u0302inio."}, {"text_idx": "#000004", "text": "Unue, en C\u0302inio estas malmultaj parolantoj de Esperanto, inter kiu nur malmultegaj kapablas libere esprimi sian penson en lingvo Esperanto. Lau\u0306 takso, estas nur malpli ol 1000 c\u0302inoj, kiuj povas paroli Esperante en diversaj niveloj. C\u0302ina veterano ec\u0302 diris, ke estas malpli ol 100 bonaj parolantoj de Esperanto en C\u0302inio. Memoru, ke en C\u0302inio estas pli ol 1,400,000,000 ( 1,4 miliardo ) da log\u0302antoj!"}, {"text_idx": "#000005", "text": "Due, en la c\u0302ef-tero de C\u0302inio, nome C\u0302inio sen regionoj Taiwan, Hongkon kaj Makao, oni ne povas rekte viziti la retejon Facebook."}, {"text_idx": "#000006", "text": "La unua reta letero el C\u0302inio"}, {"text_idx": "#000007", "text": "La interreto eniris al en C\u0302inio antau\u0306 30 jaroj. En 14-a, septembro 1987, c\u0302ina sciencisto emociig\u0302e sendis la unuan retan leteron al Germanio:"}, {"text_idx": "#000008", "text": "\u201cAcross the Great Wall we can reach every corner in the world\u201d\u3002( transpasinte la Grandan Muron, ni povas atingi c\u0302iun angulon en la mondo!)"}, {"text_idx": "#000009", "text": "Tiu sciencisto certe ne atendis, ke c\u0302inoj estos baritaj de nova Granda Muro, kiun oni rigardas Berlin-a Muro en la interreto."}, {"text_idx": "#000010", "text": "Por bari la informojn en la interreto el aliaj s\u0302tatoj, kiujn la registaro opinias malutilaj, oni blokas multajn eksterlandajn retejojn. Aktuale, Google, Facebook, Twitter, Youtube, Twitter kaj multaj aliaj famaj retejoj, estas ne-viziteblaj en C\u0302inio. Nur spertaj homoj povas viziti tiujn retejojn per programo prokurilo, kio postulas teknikojn de komputilo kaj reto, au\u0306 ec\u0302 kroman elspezon. Oni uzas senpagajn programojn au\u0306 ac\u0302etas servadojn, ekzemple Virtuala Privata Reto (angle VPN, Virtual Private Network), por rigardi la eksteran mondon. Tion oni nomas kiel \u201ctransiri muron\u201d."}, {"text_idx": "#000011", "text": "La antikva Granda Muro estis konstruita por rezisti al agreso de nomado. Nun la muro en la interreto estas por bari informojn el la okcidento."}, {"text_idx": "#000012", "text": "Sed la programoj tre ofte estis malfunkciigitaj. Tial uzitaj dum kelkaj monatoj, la prokuriloj ne plu funkcias, kaj la uzantoj devas serc\u0302i novan programon au\u0306 atendas la g\u0302isdatigon de la programoj. Se iu c\u0302ina esperantisto subite malaperas, kaj ne plu respondas al vi, bonvole ne plendu pri lia foriro sen adiau\u0306o. La plej ebla kau\u0306zo estas la nefunkciig\u0302o de lia prokurila programo. Estas plej bone, ke vi inters\u0302ang\u0302u la retajn adresojn kun c\u0302inaj esperantistoj. Nun ec\u0302 la servo de reta letero de Google (gmail) estas ne-uzeblaj en C\u0302inio, kaj oni ne scias, kiuj aliaj retaj servoj estos malpermesitaj. Do estas plej bone, ke oni donu ne nur unu retan adreson, por teni la longedau\u0306ran komunikadon kun c\u0302inoj en la reta epoko."}, {"text_idx": "#000013", "text": "Por pli faciligi la interfluojn de informoj kaj inters\u0302ang\u0302on de pensojn, mi establis retejon Verda Reto, kies celo estas \u201ckoni c\u0302inion per Esperanto\u201d. Sub c\u0302iuj rubrikoj de la retejo oni povas skribi ion por diskuti la rilatajn problemojn. Kaj speciale estas forumo, en kiu oni povas libere esprimi siajn opiniojn en Esperanto en la reta epoko."}, {"text_idx": "#000014", "text": "au\u0306toro: Solis (Liu Xiaozhe) el C\u0302inio"}, {"text_idx": "#000016", "text": "Vere gapigaj informoj kiujn mi ne konis. Nun kompreneblas kial kelkaj esperantisto el C\u0302inio malaperis. \ud83d\ude2e\nKara! Pro tiu ni devas atingi iun en la registaro! Ne kontrau\u0306batali g\u0302in sed gajni g\u0302in pro niaj celoj."}, {"text_idx": "#000017", "text": "Vere gapigaj informoj kiujn mi ne konis. Nun kompreneblas kial kelkaj esperantisto el C\u0302inio malaperis. \ud83d\ude2e"}, {"text_idx": "#000019", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000020", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000024", "text": "Dankon pro via penado, sed mi nur volas atingi tion: \"Mi nomig\u0302as Liu Xiaozhe (Lju S\u0302jau\u0306g\u0302e). Mi log\u0302as en Xinjiang..."}, {"text_idx": "#000027", "text": "Alia anekdoto : La unua kaj vera lingvo de Usono Mi atendas en vico malantau\u0306 virino alilingve pos\u0302telefonanta. Antau\u0306 s\u0302i..."}, {"text_idx": "#000028", "text": "Persone, la plej alloga afero pri la c\u0302ina, analiza lingvo, estas, ke g\u0302i ne havas seksojn, nombrojn, kazojn, tempojn au\u0306..."}, {"text_idx": "#000029", "text": "Saluton, sinjoro Solis. Mi havas malpli ol 14 jarojn. Bonvolu ne nomi min \"s-rino\". Bonvolu korekti, dankon."}, {"text_idx": "#000031", "text": "C\u0302inio hodiau\u0306 estas forta aktoro en la tutmonda komerca scenejo. C\u0302inio vers\u0302ajne konscias pri la neebleco instrui la internacia c\u0302ina..."}, {"text_idx": "#000032", "text": "C\u0302u amuza anekdoto? Eble, se oni tiaspecan humoron s\u0302atas. En mia urbo (Kolonjo en Germanio), kiam mi veturas en taksio,..."}]